Reginald Pollard

Bakgrunn og tidlig virke

Pollard var den tredje sønnen til Albert Edgar Pollard, en regnskapsfører fra England, og hans australskfødte kone Thalia Rebecca (født McLean). Han var utdannet ved den lokale grunnskolen og forskjellige videregående skoler før han ble tatt opp ved Royal Military College i Duntroon, i 1921. Han ble uteksaminert derfra i 1924 med Sword of Honour for «eksemplarisk oppførsel og utførelse av oppgaver». Han ble deretter stasjonert sammen med 51. Infantry Brigade i mars 1925, og han ble utnevnt til adjutant / kvartermester av den syttende bataljon i juli, samme år. 
Pollard giftet seg med Daisy Ethel Potter, en kontordame, ved St Andrew's anglikanske kirke i Strathfield, Sydney, den 31. oktober 1925. I september 1927 dro løytnant Pollard til India for å få mer militær trening sammen med den britiske hæren. Han var tilbake i Sydney igjen i november 1928, der han ble stasjonert i Melbourne. I november 1938 ble han sendt til England for å delta på flere kurs som ble arrangert ved Camberley, for det som var ventet å bli et to år langt kurs. På grunn av utbruddet av den andre verdenskrig ble Pollard uteksaminert fra kurset tidlig. I september 1939, ble han tildelt stillingen som militær liaisonoffiser og han arbeidet ved Australian High Commission i London.

Under andre verdenskrig

Pollard ble overført til den 1. australske imperiestyrke (AIF), og den 21. juni 1940 ble han forfremmet til major. Han ble senere forfremmet til brigademajor og i mars 1941 ble han utstasjonert i Midtøsten. Pollard ble forfremmet til midlertidig oberst i mars 1942 og han var tilbake i  Australia i august samme år før han ble ble sendt ut sammen med den den sjette divisjon til Papua. I 1955 ble han gjort til kommandør (CBE) av den britiske Order of the British Empire og i 1959 ble utnevnt til companion (CB) av Order of the Bath. Den 1. juli 1960 ble han utnevnt til sjef for generalstaben. For sin innsats for hæren ble han i 1961 utnevnt til kommandørridder (KBE) av Order of the British Empire. Han ble dermed adlet og fikk rett til å føre tiltaleformen sir foran sitt navn. 
I januar 1943 fløy Pollard til Queensland og ble trent opp med 6. divisjon frem til desember 1943. Han ble utnevnt til assisterende direktør for militære operasjoner og planer  i februar 1945. Fra februar 1946 var Pollard leder for Recruit Training Centre på Greta i New South Wales, og i august ble han sendt til England for å studere hvordan flyvåpenet best mulig kunne gi støtte til operasjoner som foregikk på land.

Etter andre verdenskrig

Han returnerte til Australia i februar 1947.
Pollard pensjonerte seg fra det militære liv, den 20. januar 1963 og viet i stedet sin tid til hagearbeid og kvegdrift på en liten gård som han kalte «Aroona» som ligger i Wesburn i Victoria, og deretter bodde han på en eiendom på Wyrallah i New South Wales, som han kalte «Duntroon». I juli 1965 ble han utnevnt til æresoberst av Royal Australian Regiment og flere ganger besøkte han australske tropper som befant seg i Vietnam på grunn av Vietnamkrigen.
Før dronning Elizabeths besøk i Australia i 1970 ble Pollard utnevnt til dronningens australske sekretær. Han ble etter dronningens besøk utnevnt til kommandørridder av (KCVO) av Royal Victorian Order. 
Pollard døde den 9. mars 1978, i en alder av 75 år, på Wyrallah i New South Wales og ble kremert med fulle militære æresbevisninger. Han etterlot seg sin kone Daisy og sine to sønner.